## Metrovalencia reforça el dimecres per la nit el servici amb motiu del partit de Copa entre Torrent CF i Real Betis Balompié en el Ciutat de València

*** Les línies L2, L3 i L7 de metro i l’L6 de tramvia oferiran servici després del partit, que comença a les 21:00 hores
* La parada Estadi Ciutat de València està situada a les portes de l’estadi i l’estació de Machado en els voltants**

Ferrocarrils de la Generalitat Valenciana (FGV) reforçarà el dimecres 3 de desembre el servici de metro i tramvia per a facilitar el desplaçament dels aficionats, després del partit de Copa que disputen el Torrent CF i Reial Betis Balompié. El partit es jugarà a partir de les 21:00 hores en l’estadi Ciutat de València.

FGV oferirà servici en la línia 6 de tramvia (Tossal del Rei-Beteró), a la qual pertany la parada Estadi Ciutat de València, a les portes de l’estadi, després de la finalització del partit, en direcció Beteró a les 23:15 i 23:25 hores, sempre que el partit no es demore perquè calga disputar la pròrroga, i en este cas s’adequaria el servici a la finalització de la trobada. Cal recordar que la línia 6 funciona entre Beteró i Tossal del Rei per les obres que s’estan escometent en esta línia.

A més, els aficionats poden accedir i tornar de l’estadi Ciutat de València des de la pròxima estació de metro de Machado, corresponent a la línia 3 (Rafelbunyol-Aeroport). En concret, a les 23:05 hores s’ha programat un tren de l’L7 des de Machado fins a Torrent Avinguda; un altre a les 23:20 hores de L3 des de Machado fins a Aeroport; i un més addicional a les L2 a les 00:00 hores des d’Àngel Guimerà fins a Torrent Avinguda.

Els servicis previstos per Metrovalencia per a este esdeveniment formen part dels dispositius especials que fa l’empresa pública i tenen com a objectiu afavorir la mobilitat en transport públic.

Tots els usuaris de Metrovalencia que vullguen ampliar la informació d’horaris i freqüències poden consultar la pàgina web (www.metrovalencia.es) o cridar al telèfon gratuït 900 46 10 46 d’Atenció al Client, així com contactar a través de la xarxa social X @metrovalencia i l’app oficial.

Fecha: 01/12/2025